Általános szerződési feltételek

Somfy Kereskedelmi Kft. - ÁSZF

Somfy Kereskedelmi Kft.
Általános Szerződési Feltételek Hatályos: 2018. augusztus 29. napjától Somfy Kereskedelmi Kft. - ÁSZF

I.	Fogalom meghatározások
1.	ÁSZF: a jelen általános szerződési feltételek
2.	Felek: Szerződés szerződő feleinek (Szállító és Megrendelő) együttes megjelölése
3.	Szállító: a Somfy Kereskedelmi Kft. (székhely: 1103 Budapest, Gyömrői út 105., cégjegyzékszám: 01-09-669334)
4.	Szerződés: a Szállító és a Megrendelő között létrejött adásvételi szerződés és szállítási szerződés
5.	Megrendelő: bármely természetes vagy jogi személy, amely Szállítótól Terméket rendel, Szállítóval adásvételi vagy szállítási szerződést köt a Termék vonatkozásában. Forgalmazó is Megrendelőnek minősül.
6.	Termék: Szállító által forgalmazott, a Termékleírásban szereplő áruk.
7.	Termékleírás: a Termékek részletes leírását, árait, funkcióit, elérhető színválasztékát, rövid technikai leírását tájékoztató jelleggel tartalmazó aktuális kiadvány.

II.	Általános feltételek
1.	A jelen ÁSZF-et kell alkalmazni a Felek között létrejött valamennyi szállítási szerződésre és adásvételi szerződésre, Szállító által közölt minden árajánlatra, megrendelésre, rendelésvisszaigazolásra, a szállított Termékekre, továbbá Szállító által Megrendelő részére esetlegesen nyújtott szolgáltatásokra, kivéve, ha felek jelen ÁSZF rendelkezéseinek alkalmazását kifejezett nyilatkozatukkal kizárják.
2.	A jelen ÁSZF felülír minden a Felek között a Termékek szállítására, vételére vonatkozó korábbi megállapodást, ajánlatot, kikötést, kivéve az egyedi Szerződésben foglaltakat.
3.	Az ÁSZF elfogadását követően a mindenkor hatályos ÁSZF-et kell alkalmazni minden a Felek közötti jövőbeli üzleti kapcsolatra is.
4.	A jelen ÁSZF-től bármely eltérés csak akkor érvényes, ha azt Szállító írásban
1.	
elfogadta.
5.	A Megrendelő saját üzleti feltételeinek alkalmazását Szállító kifejezetten kizárja.
6.	Felek az egyedi Szerződésben jelen ÁSZF tartalmától eltérhetnek, azonban valamennyi eltérést kötelesek a Szerződésben írásban részletesen rögzíteni. Ellenkező rendelkezés hiányában, vagy hiányos kikötés esetén a Szerződés alapján a jelen ÁSZF rendelkezéseit kell alkalmazni.
7.	A Megrendelő a Szerződés aláírásával, illetve a megrendelés elküldésével elismeri, hogy az ÁSZF rendelkezéseit ismeri és azokat magára nézve kötelezőnek fogadja el.

III.	Megrendelés és szerződéskötés
1.	A Szerződés létrejöhet írásban (Felek ilyennek tekintik a telefax és az e-mail útján kötött szerződést is), illetve szóban a jelen fejezetben foglaltak szerint.
2.	A Felek közötti szerződés írásbeli formában a megrendelésre Szállító által írásban elküldött írásbeli visszaigazolás megküldésével, vagy írásbeli visszaigazolás hiányában a teljesítéssel jön létre.
3.	Személyes jelenlét alkalmával a Szállító székhelyén vagy telephelyén
szóbeli szerződéskötés esetén a Szerződés Szállító által befogadott megrendelőlap szerinti
tartalommal jön létre. Ebben az esetben a visszaigazolást a szállítólevél és/vagy a számla helyettesíti.
4.	A Felek között adásvételi szerződés jön létre, ha a Szállító a megrendeléskor azonnal teljesít, ebben az esetben a visszaigazolást a szállítólevél és/vagy a számla helyettesíti.
5.	Amennyiben a megrendelést a Szállító a megrendeléshez képest eltérő
feltételekkel igazolja vissza, akkor ez új ajánlatnak minősül, így szerződés nem jön létre. A Szerződés ezen új ajánlat Megrendelő általi írásbeli elfogadásával jön létre.
6.	A Szállító az árlistáiban, illetve ajánlataiban szereplő árakat előzetes értesítés nélkül megváltoztathatja, kivéve ha az árak érvényességi időtartamát magában az
árlistában, ajánlatban külön meghatározta. Az árak esetleges változását Szállító köteles a visszaigazolásban jelezni, amely a megrendeléstől eltérő tartalmú, új ajánlatnak
minősül, így a Szerződés létrejöttéhez annak Megrendelő általi elfogadása szükséges.
7.	Szállító fenntartja magának a Termékek megváltoztatásnak jogát.
8.	Szállító kibocsáthat egyedi árajánlatot, amelyhez Szállító az árajánlat kibocsátásától számított 8 napon belül kötve van.
9.	A megrendelésben a Megrendelőnek meg kell jelölnie a megvásárolni kívánt  termék azonosítására alkalmas paramétereit (megnevezés vagy egyéb beazonosításra
alkalmas adat), mennyiségét, illetve a kívánt kiszállítási határidőt és a teljesítés helyét. A Megrendelő által megjelölt kiszállítási határidőhöz a Szállító nincs kötve, attól

minden következmény és értesítés nélkül eltérhet. Amennyiben a Megrendelő a megrendelésében konkrét kiszállítási napszakot, vagy órát jelöl meg, úgy a Szállító ugyan törekszik arra, hogy a Megrendelő ezen igényének eleget tegyen, de amennyiben ezt nem tudja tartani, úgy a Megrendelő ezen az alapon semmilyen igényt nem támaszthat a Szállítóval szemben, feltéve, ha a Szállító a Termékeket az általa vállalt szállítási határidő végéig leszállítja.
10.	A Megrendelőnek a fenti eszközök útján a megrendeléseit az alábbi címek valamelyikére kell megküldenie:
a) Fax: 06 1 814 5121;
b)	E-mail: megrendeles@somfy.hu;
c)	Internetes rendelési felület: egyelőre nem elérhető
d)	Szállító igazolt üzletkötője részére.

IV.	A teljesítés
1.	A teljesítés napja az a nap, amikor Megrendelő a Termékeket a helyszínen átveszi, szállítás esetén pedig az a nap, amikor a Terméket Megrendelő átveszi a fuvarozótól.
2.	Amennyiben Szállító azt észleli, hogy Megrendelőnek kiegyenlítetlen, lejárt tartozása áll
fenn Szállító jogosult megtagadni a teljesítést, mindaddig ameddig Megrendelő
nem egyenlíti ki a lejárt tartozását. Szállító jogosult elállni a Szerződéstől, ha méltányos határidőt biztosított Megrendelőnek a lejárt tartozás rendezésére, de az eredménytelenül eltelt. Ha a Szállító hitelt érdemlő tudomást szerez arról, hogy a Megrendelő ellen csődeljárást vagy felszámolási eljárást kezdeményeztek, a
Megrendelőtől a már leszállított áru ellenértékét a fizetési határidőtől függetlenül azonnal követelheti; még nem teljesített megrendelés esetén a Szállító csak akkor köteles teljesíteni, ha a Megrendelő a vételárat előre kiegyenlítette. A Megrendelő fizetési késedelme időtartamára a Szállító jogosult a Megrendelővel szemben a további szállításokat leállítani, illetve felfüggeszteni anélkül, hogy ez szerződésszegésnek minősülne. A Szállító a további kiszállítások megkezdését biztosíték (pl. bankgarancia, óvadék, zálogjog) adásához kötheti.
3.	Megrendelő választása szerint jogosult elszállítani a Termékeket Szállító budapesti székhelyéről (1103, Budapest, Gyömrői út 105.), vagy kiszállítást kérni.
Megrendelő
kötelezettsége, hogy az aktuális szállítási árakról a Termékek megrendelése előtt tájékozódjon.
4.	Amennyiben a megrendelt Termék megrendeléskor a Szállítónál nincsen készleten, Szállító erről az általa küldött visszaigazolásban tájékoztatja Megrendelőt és – szállítás
1.	
kérése esetén – ennek függvényében a várható kiszállítási időről. Szállító nem köteles
a Megrendelőt a teljesítés idejéről előzetesen értesíteni. Kiszállítás esetén Szállító köteles a megrendeléstől számított legkésőbb 3 héten belül gondoskodni a Termék kiszállításáról. Amennyiben a kiszállítás 3 héten belül nem lehetséges, Szállító köteles erről
Megrendelőt a visszaigazolásban tájékoztatni.
5.	A szállítási határidőket attól a naptól kell számítani, amikor Megrendelő megrendelése a Szállítóhoz beérkezik.
6.	A részszállítás és részteljesítés ésszerű mértékig engedélyezett.
7.	Szállító nem tartozik felelősséggel, ha vis maior miatt késik a szállítással vagy
a szolgáltatások teljesítésével. A „vis maior” kifejezés alatt bármely a Szállító ésszerű befolyásolásán túli körülményt vagy eseményt kell érteni, ha az a megállapodáskor előre nem volt látható, és amely esemény eredményeképpen a Szállítótól ésszerűen nem várható el, hogy kötelezettségeinek eleget tegyen, beleértve a Szállító valamely beszállítóját érintő „vis maior” eseményt is. A vis maior időtartamára és hatásukkal arányban a szerződő felek mentesülnek a kötelezettségeik teljesítése alól. Amennyire csak ésszerűen lehetséges, a szerződő felek késedelem nélkül kötelesek megadni egymás részére a szükséges információt és a fennálló kötelezettségeket jóhiszeműen a megváltozott körülményekhez igazítják. Ha a teljesítés lehetetlenné vált, a Szerződés megszűnik. A teljesítés lehetetlenné válásáról Szállító az arról történt tudomásszerzést követően késedelem nélkül értesíti Megrendelőt.
8.	Ha Szállító az írásban egyeztetett időpontig nem teljesíti a szállítást, Megrendelő, amennyiben a teljesítéshez fűződő érdeke megszűnt, elállhat a szerződéstől. A Megrendelő elállásához nincs szükség a teljesítéshez fűződő érdek megszűnésének bizonyítására, ha
(i)	a Megrendelő méltányos, legalább 15 napos póthatáridőt biztosított Szállító részére, és a Szállító ezen határidőn belül sem teljesít, hacsak kivételesen nem lehet szükségesnek tekinteni új időpont kitűzését, vagy
(ii)	a Szerződést meghatározott teljesítési időben – és nem máskor – kellett volna teljesíteni.
9.	Kiszállítás esetén szállítólevél kíséri az elküldött Termékeket. A számlát Szállító az átvételt követően, a következő pontban (Árak és fizetési feltételek) részletezett feltételek szerint küldi meg Megrendelőnek, amelyhez mellékeli a szállítólevél másolatát.
10.	Amennyiben a Megrendelő az árut a teljesítési határidő után 10 munkanapon belül nem veszi át, a Megrendelő a szerződés teljesítését többé nem követelheti, a Szállító pedig minden külön értesítés nélkül jogosult az árut harmadik személy részére értékesíteni.
11.	Amennyiben a Megrendelő az árut - akár a Szállító raktárában, akár egyéb megállapodott - teljesítési helyen veszi át, a Megrendelő megjelent képviselőjét, az áru
1.	
átvételére felhatalmazott személynek kell tekinteni, aki jogosult a termék átvételére, a jegyzőkönyv, illetve a szállítólevél, valamint egyéb okiratok aláírására.
12.	Amennyiben Szállító azért nem tud határidőn belül teljesíteni, mert a
megrendelt Termékek vonatkozásában valamely alkatrészt Szállító beszállítója nem tudja megfelelő időn belül szállítani, Szállító köteles ezen tényről történt tudomásszerzését követő 3 munkanapon belül értesíteni a Megrendelőt. Ebben az esetben Megrendelő választása szerint továbbra is követelheti a szerződésnek a körülmények által lehetővé tett ésszerű időn belül történő teljesítését, vagy elállhat a szerződéstől. A fogyasztónak nem minősülő Megrendelő sem elállási jogának gyakorlása esetén, sem pedig a teljesítés követelése esetén, nem jogosult a késedelemért semmilyen jogcímen kártérítést, kötbért stb követelni.

V.	Árak és fizetési feltételek
1.	A Termékek árai ex works / ex warehouse paritáson (tehát Megrendelő által
Szállító budapesti székhelyéről történő elszállítás esetére) vannak megállapítva, és nem tartalmazzák a csomagolási, postázási, fuvarozási, egyéb kiszállítási,
biztosítási költségeket. A csomagolást Szállító a szállító honlapján elérhető tájékoztatóban megjelölt
áron számítja fel. A standard csomagolástól eltérő, a Megrendelő által kért speciális csomagolás költségét a Szállító a Megrendelőre hárítja.
2.	Szállító árai nem tartalmazzák az általános forgalmi adót (ÁFA). Az ÁFÁ-t Szállító a törvényes mértéknek megfelelően külön szerepelteti a számlán.
3.	Szállító a számlát készpénzfizetés és helyszíni átvétel esetén azonnal átadja Megrendelő részére; halasztott fizetés vagy kiszállítás kérése esetén az átvételt követő 15 napon belül elektronikus vagy postai úton küldi meg Megrendelő részére. A számlán feltüntetett fizetési határidőt a számla kiállításától kell számítani.
4.	Ha nincs külön fizetési megállapodás Szállító és Megrendelő között, Szállító által kibocsátott minden számlát a helyszínen készpénzben vagy banki
átutalással, forintban kell megfizetni Szállítónak a számlában megjelölt bankszámlájára, mindennemű levonási vagy beszámítási jog nélkül. A fogyasztónak nem minősülő Megrendelő a vételártartozással szemben (így különösen szavatossági, jótállási, kártérítési stb. igények) élhet beszámítással.
5.	Szállító jogosult a kifizetéseket elsősorban Megrendelő régebben lejárt
tartozásaira elszámolni. Ha költségek és kamatok is felmerültek, Szállító jogosult arra, hogy a fizetést először a költségekre, azt követően a kamatokra, és végezetül a tőkére számolja el.
6.	A fizetést csak akkor lehet teljesítettnek tekinteni, amikor a bank a kiszámlázott összeget jóváírta Szállító bankszámláján, vagy készpénzfizetés esetén a pénz
1.	
átadásakor.
7.	Késedelmes kifizetés esetén a fogyasztónak minősülő Megrendelő a késedelem idejére, a késedelem első napjától, a késedelemmel érintett naptári félév első napján érvényes jegybanki alapkamattal egyező mértékű késedelmi kamatot köteles fizetni, valamint köteles megtéríteni Szállítónak a késedelemből eredő kárát. A fogyasztónak nem minősülő Megrendelő késedelmes fizetés esetén a késedelem idejére, a késedelem első napjától, a késedelemmel érintett naptári félév első napján érvényes jegybanki alapkamat 8%-kal növelt értékének megfelelő mértékű késedelmi kamatot köteles fizetni, valamint köteles megtéríteni Szállítónak a késedelemből eredő kárát.

VI.	Tulajdonjog és kárveszély átszállása
A Termék tulajdonjoga és az ezzel kapcsolatos kárveszély az átvétel helyén
és időpontjában száll át a Megrendelőre. A megrendeléssel Megrendelő fizetési késedelme esetére a harmadik személlyel szembeni
vételár-követeléséből Szállítóra engedményezi a Szállító felé fennálló vételártartozásnak megfelelő összeget, mely engedményezést a Szállító elfogad. Megrendelő köteles a harmadik személyt értesíteni arról, hogy a vételár Szállítót illető részét kizárólag közvetlenül Szállító részére fizetheti meg.

VII.	Szavatosság
1.	Megrendelő köteles a megrendelést megelőzően meggyőződni arról, hogy a Termék az általa tervezett célra alkalmas és használható, ennek meghatározása a
Megrendelő felelőssége.
2.	A Terméknek az iparágban szokásos változtatásai nem szolgáltatnak alapot
semmiféle szavatossági igényre, kivéve, ha a Felek e változtatásokat írásban kifejezetten kizárták. A szállítandó Termék vagy szolgáltatások mindazon adatait, amelyeket Szállító a Termékleírásban megad, csak leírásnak, jellemzésnek vagy hozzávetőleges értékelésnek lehet tekinteni, kivéve, ha a megrendelés visszaigazolása ettől kifejezetten eltér. A katalógusokban foglaltaktól vagy a korábban leszállított Termékektől történő kisebb, jelentéktelen (vagy hibás fordításon alapuló) eltérések nem tekinthetők hibának.
3.	Megrendelő feladata annak az átvételt követő haladéktalan ellenőrzése, hogy a megrendelt Termék mennyiségi és nyilvánvalóan felismerhető minőségi hibával nem rendelkezik. A fogyasztónak nem minősülő Megrendelő a székhelyen történő átvétel esetében azonnal, szállítás esetén pedig az átvételtől számított 24 órán belül, köteles írásban jelezni Szállító felé, ha a Termék mennyiségi vagy felismerhető egyéb hibában szenved. Fogyasztónak minősülő Megrendelő esetén a hiba felfedezésétől számított két hónapon belüli közölt minőségi hibát késedelem nélkül közöltnek kell tekinteni. A közlés késedelméből eredő kárért a Megrendelő felelős.
1.	
4.	Amennyiben szállítás esetén a Termék csomagolása sérült, hiányos vagy hibás, Megrendelő köteles erről az átvételt megelőzően jegyzőkönyvet felvenni, és csak ennek fuvarozó általi aláírása esetén jogosult átvenni a Terméket. A csomagolás sérüléséről, hiányról vagy hibáról Megrendelő a Szállítót haladéktalanul értesíteni köteles az alábbi elérhetőségen: info@somfy.hu. Megrendelő köteles megtéríteni Szállítónak az ezen kötelezettség elmaradásából keletkező károkat.
5.	A termék meghibásodása esetén a Megrendelő kötelessége a Terméknek a Megrendelő telephelyére történő eljuttatása. Ezen kötelezettség magában foglalja az esetlegesen korábban beépített Termékek kiszerelését is. Az ezzel járó költségeket a fogyasztónak nem minősülő Megrendelő saját maga viseli.
6.	A rendeltetésszerűen használt, kopó alkatrészek normál kopása, elhasználódása, nem minősül hibának.
7.	Szállítónak a Termék összeszerelésére, telepítésre, forgalmazásra vagy karbantartásra vonatkozó utasításainak megszegése, a Termék megváltoztatása, alkatrészek cseréje, vagy az eredeti specifikációknak nem megfelelő elemek felhasználása esetén szavatosság igényt csak akkor lehet érvényesíteni, ha Megrendelő bizonyítani tudja, hogy a hibát nem a fenti utasítások nem teljesítése okozta, hanem az már a kárveszélyviselés átszállásának időpontjában is fennállt.
8.	Szállító szavatolja, hogy a Termék mentes a gyártási hibáktól és az anyaghibáktól.
9.	A Termék beszereltetése kizárólag a jogszabályok előírásainak megfelelő képesítésű, megfelelő felkészültségű és tapasztalatú és/vagy a Szállító által kijelölt szakemberekkel engedélyezett, amit számlával és munkalappal kell igazolni. A Termék beszerelése kizárólag Szállító által forgalmazott, minősített kiegészítő elemekkel
(adapter, menesztő, motorfelfogó, feltolásgátló stb.) engedélyezett. Szállító nem felel a Termék meghibásodásáért, amennyiben azt ezen előírás megsértésével szerelték be.
10.	Fogyasztónak nem minősülő Megrendelő esetében, ha a Termék leszállítása a végfelhasználó részére még nem történt meg, akkor a megalapozott és megfelelően bejelentett hibák esetén Szállító a saját választása szerint kijavítja vagy kicseréli a Terméket. Ha a javítás vagy a csere nem lehetséges vagy nem célszerű, Megrendelő a saját választása szerint vagy árleszállítást kérhet, vagy ha a hiba jelentős, elállhat a szerződéstől.
11.	Fogyasztónak nem minősülő Megrendelő esetében, ha a Termék leszállítása a végfelhasználó részére már megtörtént, Megrendelő csak olyan igényeket érvényesíthet Szállítóval szemben, amilyen igényeket a végfelhasználó támasztott Megrendelővel szemben. Nem jogosult Megrendelő szavatossági igényeket érvényesíteni Szállítóval szemben abban az esetben, ha a Termék visszaszállítása Szállítóval előzetesen nem egyeztetett ex gratia (méltányossági alapon) megállapodás alapján történt. Megrendelő akkor sem jogosult szavatossági igényeket érvényesíteni Szállítóval szemben, ha
1.	
Megrendelőnek azért kellett visszavennie a Terméket, mert Megrendelő nem teljesítette szabályszerűen a kijavítási vagy kicserélési kötelezettségét, ideértve a javításra vagy cserére kitűzött határidőnek a Megrendelő hibájából történt
elmulasztását is.
12.	Szállító csak akkor köteles a fogyasztónak nem minősülő Megrendelőnek a végfelhasználó részéről támasztott szavatossági igények miatt felmerült költségeket megtéríteni, ha Megrendelő előzetesen, írásban értesítette Szállítót a végfelhasználó szavatossági igényéről, tájékoztatta Szállítót a tervezett szavatossági jogorvoslatról, valamint az azzal felmerülő hozzávetőleges költségekről, és ezzel szemben az Szállító nem emelt kifogást.
13.	A Szállító a fogyasztónak nem minősülő Megrendelő felé fennálló szavatossági kötelezettségének és kártérítési felelősségének együttes összege nem haladhatja meg a vásárolt termék beszerzési árát. A fenti korlátozások nem vonatkoznak a szándékosan okozott, továbbá az emberi életben, testi épségben, egészségben okozott károk esetére. A fogyasztói szerződések esetén szavatossági és a kötelező jótállási kérdésekben a Ptk. és a vonatkozó jogszabályok rendelkezései az irányadóak.
14.	Szállító a szavatosságot a jogszabályok által előírt időn belül vállalja.
15.	Szállító tájékoztatja Megrendelőt, hogy a Termék kiválasztása, a VII. 9. pontban foglaltak figyelembevételével történő beüzemelése, annak esetleges továbbértékesítése Megrendelő kizárólagos feladata, amelyért Szállító semmiféle felelősséget nem vállal.
16.	A Terméknek a http://somfygarancia.hu honlapon történő regisztrációja esetén Szállító a vásárlástól számított 5 éves jótállást vállal az ott meghatározott feltételek szerint, amely a Termék meghibásodására vonatkozik. Ezen jótállás kizárólag a Termék kicserélésére, illetve kijavításra terjed ki, a jótállás érvényesítése esetén Szállító a kiszállási, illetve szerelési költségeket nem vállalja át. Jótállási kötelezettség körében teljesített kicserélés, illetve kijavítás esetén a Termékre vonatkozó kiterjesztett jótállás nem hosszabbodik meg. A kiterjesztett jótállás érvényesítésének is feltétele a vásárlást igazoló számla, illetve az elektronikusan generált jótállási jegy bemutatása.
17.	A fenti 16. pontban foglaltaktól eltérően, Szállító kertkapu nyitó motorok vonatkozásában 3 év, napelemek és akkumulátorok esetében pedig 2 éves jótállást vállal a fenti szakaszban foglalt feltételek teljesülése esetén.
18.	Szállító díjmentesen biztosítja a Termék visszavételét a vásárlástól számított egy hónapon belül, amennyiben a Termék sérülésmentes és eredeti csomagolása sértetlen. Egy hónap elteltével a Szállító egyedi megállapodás alapján mérlegelése szerint visszaveheti a termékeket, amely esetben Szállító jogosult díjat felszámítani.
19.	A Szállító nem viseli a leszerelés, összeszerelés, vagy feldolgozás költségeit, ugyancsak nem viseli a szállítási, utazási, munkaerő és anyagköltségeket abban az esetben, ha ezek a költségek azért merültek fel, illetve nőttek, mert a Megrendelő a
1.	
leszállított árut annak ellenére használta fel, hogy a hiba észlelhető volt.
20.	A Termékekkel kapcsolatos szavatossági vagy garanciális igény nem
érvényesíthető akkor, ha a Termék paraméterei csak jelentéktelen mértékben térnek el a szerződésben és a jogszabályokban előírt értéktől; ha a Termék tulajdonságai a felhasználhatóságot csak jelentéktelen mértékben korlátozzák; ha a Termék az elvárható mértékben használódott el; ha a hibát erőszakos beavatkozás, helytelen használat, rendkívüli terhelés vagy természeti behatás érte; vagy ha a károsodást a Megrendelő vagy a Megrendelő megbízottja okozta.

VIII.	A szerződés megszűnése

1.	Szállító Megrendelőhöz intézett írásbeli nyilatkozattal elállhat a Szerződéstől (bármilyen más jogról való lemondás nélkül), abban az esetben, ha
i.	Megrendelő szerződésszegést követ el és amennyiben a szerződésszegés orvosolható,
Szállító írásbeli kérelme ellenére 3 munkanapon belül nem orvosolja azt,
ii.	Megrendelő a csődeljárásról és a felszámolási eljárásról szóló 1991. évi XLIX törvény szerinti felszámolás, vagy végelszámolás alá kerül,
megegyezik, vagy önkéntes megállapodást köt a hitelezőivel, vagy fizetési haladékot kap,

iii.	Megrendelő ellen végrehajtási eljárás indul,

iv.	egyébként olyan magatartást tanúsít, mely a vele való további együttműködést lényegesen megnehezíti vagy ellehetetleníti, továbbá

v.	a jelen ÁSZF IV/2. pontjában foglalt esetekben is.

2.	Amennyiben az előző pontban foglalt események bármelyike bekövetkezik Megrendelővel kapcsolatban, Szállító jogosult felfüggeszteni minden további teljesítést, amíg ezen események orvoslásra nem kerülnek.

3.	A Megrendelő a Szerződéstől bármikor elállhat, köteles azonban a Szállító kárát megtéríteni.
4.	A Megrendelő a Szerződéstől a jelen ÁSZF IV/8., IV/12. és VII/10. pontjaiban foglalt esetekben is jogosult az elállásra.
5.	A Szerződéstől Szállító általi, Megrendelő érdekkörében felmerült okból történő elállás esetén Megrendelő köteles – a jogszabályok által megengedett legnagyobb mértékben –
1.	
megtéríteni Szállítónak az ezzel okozott károkat, ideértve a költségeket és elmaradt hasznokat is. Ebben az esetben Szállító a Termék értékének 20%-a erejéig jogosult meghiúsulási kötbért érvényesíteni a Megrendelővel szemben.
6.	A Szállító elállása esetén a Megrendelő kizárólag a ténylegesen, közvetlenül felmerült, igazolt
kárának a megtérítésére tarthat igényt.
7.	Ha a teljesítés a IV. 7. pontban foglaltak szerint lehetetlenné vált, a Szerződés megszűnik.

IX.	Kártérítés, felelősségkorlátozás
1.	A fogyasztónak nem minősülő Megrendelővel szemben a Szállító, a fentebb rögzített kivételekkel, csak az általa, vagy a megbízottai által szándékosan okozott, továbbá emberi életet, testi épséget vagy egészséget megkárosító szerződésszegésével okozott károkért felel.
2.	Szállító, a IX. 1. pontban foglalt kivétellel semmilyen körülmények között sem tartozik felelősséggel a fogyasztónak nem minősülő Megrendelőnek a
Terméknek vagy bármely részének az értékesítéséből, szállításából, vagy nem szállításából, szervizeléséből, használatából vagy annak elvesztéséből eredő vagy azok eredményeként keletkező speciális, közvetett, vagy közvetlen károkért és veszteségekért, továbbá Szállító írásbeli hozzájárulása nélkül felmerült bármilyen jellegű költségekért vagy kiadásokért, még akkor sem, ha Szállító gondatlanul járt el, és szerződésszegés, szerződésen kívül okozott kár vagy más jogalapon merültek fel.
Szállítónak Megrendelő által támasztott bármely követelésen alapuló kötelezettsége semmi esetre sem haladhatja meg az adott Termék vételárát.

X.	Adatvédelem, titoktartás
1.	A Szállító adatkezelést az Adatkezelési tájékoztatójában és a részletes Adatkezelési szabályzatában foglaltaknak megfelelően végez. Bővebb adatvédelmi tájékoztatás a http://www.somfy.hu honlapon található.
3.	Felek a szerződés teljesítése során a másik fél érdekkörébe tartozó tudomásukra jutott információkat (különösen a know-how-t) kötelesek bizalmasan kezelni, azokat csak a másik fél előzetes írásbeli hozzájárulásával hozhatják harmadik személy tudomására.

4.	A Szállító fenntartja szellemi alkotásokhoz fűződő jogait és/vagy szerzői jogvédelem alapján őt megillető jogait a Termékre, az általa készített árajánlatokra, tervekre és egyéb más dokumentumokra vonatkozóan (a továbbiakban: "Dokumentumok"). Ezen
3.	
Dokumentumokat a Megrendelő csak a Szállító előzetes hozzájárulása alapján teheti harmadik személyek számára hozzáférhetővé, és ebben az esetben is csak a forrás pontos megjelölésével, bárminemű változtatás nélkül, kizárólag a hozzájárulásban megszabott feltételekkel. Ezen Dokumentumok a teljesítésben, a Szállító alvállalkozóiként közreműködő harmadik
személyek számára hozzáférhetővé tehetők, amennyiben az alvállalkozó legalább a jelen pontban foglalt kötelezettségvállalást megteszik. A titoktartási kötelezettség megszegése esetén Szállító 5 millió forint összegű kötbérre válik jogosulttá.
5.	A Felek kötelezettséget vállalnak arra, hogy az árajánlatok és megrendelések, a jelen ÁSZF és a Szerződések tényét, feltételeit, valamint a jelen ÁSZF és a Szerződés teljesítése során tudomásukra jutott üzleti titkot bizalmasan kezelik, azt nem teszik hozzáférhetővé, illetve nem hozzák harmadik személy tudomására. Üzleti titoknak minősül a felek gazdasági tevékenységéhez kapcsolódó minden olyan tény, információ, megoldás vagy adat, amelynek nyilvánosságra hozatala, illetéktelenek által történő megszerzése vagy felhasználása valamelyik fél jogszerű pénzügyi, gazdasági vagy piaci érdekeit sértené, vagy veszélyeztetné.
7. Jelen szakasz megsértése esetén Megrendelő 5 millió forint összegű kötbért tartozik megfizetni Szállítónak.
XI.	Jogok átruházása
1.	A Szállító a jelen ÁSZF-ből és a Szerződésből eredő jogokat és kötelezettségeket harmadik személyre csak Megrendelő előzetes írásbeli hozzájárulásával ruházhatja át, ide nem értve a fogyasztónak nem minősülő Megrendelő esetében a jelen ÁSZF-ből és a Szerződésből eredő jogoknak és kötelezettségeknek a Szállító cégcsoportjába tartozó másik társaságra történő átruházását, továbbá bevételeinek biztosítéki jellegű engedményezését, amit Megrendelő ezúton tudomásul vesz és ahhoz
ezúton visszavonhatatlanul hozzájárul.
2.	Megrendelő a jelen ÁSZF-ből, a Szerződésből eredő jogokat és kötelezettségeket harmadik személyre csak Szállító előzetes írásbeli hozzájárulásával ruházhatja át.
XII.	Részleges érvénytelenség
Ha a jelen ÁSZF valamely rendelkezése vagy bármilyen egyéb megállapodás
valamelyik rendelkezése érvénytelen vagy azzá válik, az érvénytelen részek nem érintik az egyéb rendelkezések vagy megállapodások érvényességét. Felek kijelentik, hogy az ilyen rendelkezéseket a Felek által elérni kívánt gazdasági célhoz legközelebb álló rendelkezésekkel kell helyettesíteni.
XIII.	Kommunikáció
A Szerződést érintő értesítések és a Felek közötti kommunikáció a Szerződésről kizárólag írásban történik, a Szerződésben meghatározott személy nevére és címére, e-mailcímére vagy fax számára (vagy más olyan személy részére, olyan címre, e-mailcímre és fax

számra, amit a másik fél megad) és személyesen, faxon, e-mailben vagy postán, előre fizetve, ajánlott levélként kell megküldeni.

XIV.	Módosítás
A Felek jogviszonyára a Szállító mindenkor hatályos ÁSZF-je az irányadó. Jelen ÁSZF- eket Szállító egyoldalúan, írásban vagy e-mailben jogosult módosítani, amelyről Megrendelőt köteles legalább annak hatálybalépését megelőzően 30 nappal tájékoztatni. Amennyiben Megrendelő nem kívánja elfogadni a módosítást, Megrendelő jogosult a tájékoztatás kézhezvételétől számított 30 napon belül a Szerződéstől elállni. Amennyiben Megrendelő nem áll el, a módosítások hatályba lépnek.
XV.	Eljáró bíróság
A Szállító és a fogyasztónak nem minősülő Megrendelő között a jelen Szerződésből, annak megszűnéséből vagy érvénytelenségéből származó, illetve ezekkel kapcsolatos jogvitát, amelyet nem lehet békés úton rendezni, Felek hatáskörtől függően a Budai Központi Kerületi Bíróság, illetve a Fejér Megyei Bíróság illetékességét kötik ki.
XVI.	Hatály, Alkalmazandó jog
1.	Jelen ÁSZF a szállító honlapján történő közzététellel 2018.augusztus 29. napján lép hatályba és a Magyarország területén történő teljesítéseket szabályozza.
2.	A Szállító korábban közzétett szabályzatai, ÁSZF-jei ezzel hatályukat vesztik és azokat csak az hatályban létük tartama alatt leadott megrendelésekre kell alkalmazni.
3.	Jelen ÁSZF rendelkezéseit a 2018. augusztus. 29. után leadott megrendelésekre kell alkalmazni.
4.	Jelen ÁSZF mindaddig hatályban marad, amíg a Szállító azt vissza nem vonja.
5.	A Szállító a jelen ÁSZF módosítását vagy visszavonását a honlapján teszi közzé.
6.	A jelen ÁSZF-re, illetve az annak alapján kötött Szerződésekre a magyar jog az irányadó azzal, hogy az áruk nemzetközi adásvételi szerződéseiről szóló, Bécsben 1980- ban elfogadott egyezmény (CISG) szabályai nem alkalmazandóak.